Snærós Sindradóttir skrifar 5. júní 2014 00:01 Opinber umræða á Íslandi hefur oft einkennst af öfgafullum staðalímyndum um múslima . Þeir sem tjá sig steypa öllum múslimum í sama form og svo virðist sem ótti ríki við uppgang múslima í heiminum . Hér á eftir fara nokkur ummæli um múslima í opinberri umræðu : „ Múslimar eru að dreifa sér um heiminn og við eigum að halda þeim í skefjum “ Ólafur F. Magnússon , fyrrverandi borgarstjóri , 10. júlí 2013 í Reykjavík síðdegis á Bylgjunni . „ Múslimar koma frá öðrum heimi , þetta eru tveir ólíkir heimar og það þýðir ekkert að blanda þeim saman , þeir eiga bara að fá að vera í friði hvor fyrir öðrum . “ Guðmundur Franklín , 12. september 2011 í viðtali við DV . Saga múslima á Íslandi . Smella má á myndina til að sjá hana stærri . „ Menning kristinna manna og múslima er með öllu ósættanleg og verður alltaf . “ Ársæll Þórðarson í grein í Morgunblaðinu 20. desember 2013 . „ Múslimar í Svíþjóð eru 95 prósent á Féló og eru til vandræða , nauðga sænskum stúlkum , fremja heiðursmorð , brenna bíla , leikskóla , skóla , hælisleitendur , ræna gamla fólkið og fólk í hjólastólum . “ Óskar Bjarnason 3. júní 2014 á Facebook-síðunni Mótmælum mosku á Íslandi . „ Íslam er einungis að litlu leyti trú , en réttara er að lýsa því sem heildstæðu kúgandi pólitísku stjórnkerfi sem tekur til allra þátta mannlífsins … Að halda að jihad muni ekki fylgja moskum á Íslandi er hreinn og beinn barnaskapur . “ Ásgeir Ægisson í grein í Morgunblaðinu 10. ágúst 2013 . Súnnítar á Íslandi í tveimur félögumBæði trúfélög múslima á Íslandi aðhyllast súnní-sið en súnnítar skipa mikinn meirihluta múslima í heiminum . Ágreiningur á milli trúfélaganna tveggja er því ekki beint trúarlegs eðlis . Salmann Tamimi , fyrrverandi formaður Félags múslima á Íslandi , hefur látið hafa eftir sér að Menningarsetur múslima á Íslandi séu öfgafyllri samtök en Félag múslima á Íslandi . „ Ég þurfti að senda þá frá félaginu okkar því ég þoli ekki neikvæðni . Við erum bjartsýnisfólk og ef það er eitthvað að þá leysum við það en ekki með neinni neikvæðni , “ segir Salmann um forsvarsmenn Menningarmiðstöðvar múslima á Íslandi . Svínshöfuð til vanhelgunarÞann 27. nóvember í fyrra dreifðu óprúttnir aðilar blóðugum svínshöfðum á lóðina við Sogamýri sem Félagi múslima á Íslandi hafði verið úthlutað undir mosku . Einnig var rifnum blaðsíðum úr Kóraninum dreift og rauðri málningu eða blóði slett á þær . Starfsmenn Reykjavíkurborgar hirtu svínshöfuðin og blaðsíðurnar og förguðu þeim , að viðstaddri lögreglu . Í kjölfarið steig maður fram í fjölmiðlum og lýsti sig , og þrjá aðra menn , ábyrga fyrir dreifingunni . Hann var í kjölfarið kallaður í skýrslutöku . Lögregla segir nú að ekkert hafi komið út úr rannsókn málsins og það hafi aldrei verið sent ákærusviði lögreglunnar . Málinu er því lokið án þess að niðurstaða fáist í það eða einhver verði sóttur til saka . Stjórn ungra Framsóknarmanna birti í gærkvöldi harðorða ályktun þar sem lýst er yfir fullkomnu vantrausti á Sveinbjörgu Birnu Sveinbjarnardóttur , oddvita flokksins í Reykjavík . Yfirlýsingin var fjarlægð skömmu síðar og engir hlutaðeigandi hafa látið ná í sig í morgun til að gefa skýringar á málinu . Oddviti Sjálfstæðisflokksins í Reykjavík er sammála Framsóknarmönnum um að ekki eigi að gefa lóðir undir trúfélög í Reykjavík . Dagur B. Eggertsson er hugsi yfir útspili Framsóknar .